7. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ.103106 της 24 Ιουλ./4 Αυγ. 1970 (ΦΕΚ Β΄ 552) Περί τροποποιήσεως άρθρων διεπόντων την υποχρεωτικήν ιατρικήν εξέτασιν των φοιτητών του Αριστοτελείου Πανεπιστημίου Θεσσαλονίκης. Έχοντες υπ’ όψιν: 1)Τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του Ν.Δ/τος 4263/1962 και 2) την πρότασιν της Συγκλήτου (συνεδρία: 15.10.1969) του Πανεπιστημίου Θεσσαλονίκης, αποφασίζομεν: Τροποποιούμεν τα άρθρ. 12, 13 και 14 του Νόμ. 696/1943 και ορίζομεν: 1)Η υποχρεωτική ιατρική εξέτασις των φοιτητών του Αριστοτελείου Πανεπιστημίου Θεσσαλονίκης η προβλεπομένη υπό των διατάξεων των άρθρ. 12, 13 και 14 τυ Νόμ. 696/1943 περιορίζεται μόνον  δια τους φοιτητάς το πρώτον εγγραφομένους εις τας σχολάς του ιδρύματος. 2)Φοιτηταί του άνω Πανεπιστημίου καθ’ οιονδήποτε τρόπον ανανεούντες την εγγραφήν των, καθώς και οι μετεγγραφόμενοι εξ άλλων ανωτάτων εκπαιδευτικών ιδρυμάτων του Κράτους, υποβάλλονται κατ’ έτος εις ακτινογράφησιν του θώρακος, προς παρακολούθησιν της υγιεινής αυτών καταστάσεως και προς αποκλεισμόν των εξ αυτών παρουσιαζόντων συμπτώματα ενεργού φυματιώσεως. 3)Αι κατά τας προηγουμένας παραγράφους ιατρικαί εξετάσεις των φοιτητών και ο εφοδιασμός αυτών δια δελτίου υγείας, επέχοντος θέσιν δημοσίου εγγράφου απαραιτήτου δια την εγγραφήν ή ανανέωσιν αυτής ή μετεγγραφήν, ενεργούνται υπό της Υγειονομικής Υπηρεσίας της Πανεπιστημιακής Φοιτητικής Λέσχης Θεσσαλονίκης. Ο Νόμ. 696/1943 παρατίθεται εν τόμω 31 σελ. 255. 